ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
உப்புத் தண்ணீரில் வாய் கொப்பளித்து கொவிட் பரிசோதனை : நாக்பூர் விஞ்ஞானிகள் கண்டுபிடிப்பு
கொவிட்-19 தொற்று ஏற்பட்டது முதல், அதற்கான பரிசோதனை கட்டமைப்புகளை இந்தியா பல மடங்கு அதிகரித்துள்ளது. இந்நிலையில் மிக எளிமையான , புதுமையான கொவிட் பரிசோதனை முறையை அறிவியல் தொழில் ஆராய்ச்சி கவுன்சிலின்  தேசிய சுற்றுச்சூழல் பொறியியல் ஆராய்ச்சி மையம் விஞ்ஞானிகள் கண்டுபிடித்துள்ளனர். உப்புத் தண்ணீரில் வாய் கொப்பளித்து ஆர்டி-பிசிஆர் பரிசோதனை செய்யும் முறைதான் இது. இது எளிதாகவும், விரைவாகவும், சவுகரியமாகவும், சிக்கனமாகவும் உள்ளது.
இதில் 3 மணி நேரத்தில் முடிவை தெரிந்து கொள்ளலாம் என்பதால், கிராமங்கள் மற்றும் பழங்குடியின பகுதிளுக்கு இந்த பரிசோதனை பொருத்தமாக இருக்கும். இது குறித்து சுற்றுச்சூழல் வைராலஜி பிரிவு மூத்த விஞ்ஞானி, டாக்டர் கிருஷ்ணா கையர்னர் பத்திரிகை தகவல் அலுவலகத்துக்கு அளித்த பேட்டியில், ‘‘ சளி பரிசோதனை முறைக்கு நேரம் ஆகிறது. மேலும், மூக்கு மற்றும் தொண்டையில் இருந்து சளி மாதிரிகளை சேகரிக்க வேண்டியுள்ளதால், இது நோயாளிகளுக்கு சற்று அசவுகரியமாகவும் உள்ளது. மேலும், இதை பரிசோதனை மையத்துக்கு கொண்டு செல்ல நேரம் ஆகிறது. வாய் கொப்பளித்து, ஆர்டி-பிசிஆர் பரிசோதனை செய்யும் முறை நோயாளிகளுக்கு எளிதாக உள்ளது மற்றும் முடிவுகளை 3 மணி நேரத்தில் அறிய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1722373
விண்வெளித்துறை
அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா - உஸ்பெகிஸ்தான் இடையேயான ஒப்பந்தத்திற்கு அமைச்சரவை ஒப்புதல்
அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா - உஸ்பெகிஸ்தான் இடையே கையெழுத்தான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. உஸ்பெகிஸ்தான் அதிபர் இந்தியாவிற்கு வருகை தந்தபோது இந்த ஒப்பந்தம் அக்டோபர் 1, 2018 அன்று புது தில்லியில் கையெழுத்தானது.
இந்த ஒப்பந்தம், இந்தியா - உஸ்பெகிஸ்தான் இடையேயான ஒத்துழைப்பை வலுப்படுத்தி, விண்வெளித் துறையில் பல்வேறு புதிய ஆய்வுகள் மற்றும் செயல்பாடுகளைக் கொண்டுவர வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.75 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 6,90,194 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 37,444 கொவிட் சிகிச்சை பெறுபவர்கள் எண்ணிக்கை 0.08 சதவீதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 4,206 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,28,370 என அதிகரித்துள்ளது.
கடந்த 24 மணி நேரத்தில் 3,375 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.56 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,64,127 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1864309
ஜல்சக்தி அமைச்சகம்
'ஆறுகள் மேலாண்மையின் எதிர்காலம்' குறித்த 'ஐடியாத்தானை' தூய்மை கங்கைக்கான தேசிய இயக்கம் மற்றும் தேசிய நகர்ப்புற விவகாரங்கள் நிறுவனம் நடத்தியது
கோவிட்-19 தொற்று நெருக்கடி ஆறுகள் மேலாண்மைக்கான வருங்கால திட்டங்களை எவ்வாறு வடிவமைக்கும் என்பதைப் பற்றி தெரிந்துக் கொள்ள 'ஆறுகள் மேலாண்மையின் எதிர்காலம்' குறித்த 'ஐடியாத்தான்' என்னும் ஆலோசனைகளை சொல்லும் போட்டியை, நீர் வள அமைச்சகத்தின் கீழ் இயங்கும் தூய்மை கங்கைக்கான தேசிய இயக்கமும் தேசிய நகர்ப்புற விவகாரங்கள் நிறுவனமும் இணைந்து நடத்தியது.
பயமும் வருத்தமும் கோவிட்-19 தொற்று பற்றிய பொது விளக்கமாக இருந்தாலும், சில நேர்மறை வளர்ச்சிகளையும் இந்த நெருக்கடி ஏற்படுத்தி இருக்கிறது. இயற்கை சூழ்நிலையின் கண்கூடான மேம்பாடு இவற்றில் ஒன்றாகும். ஆறுகள் சுத்தமாகி இருக்கின்றன. காற்றும் புத்துணர்ச்சி அடைந்துள்ளது. பைங்குடில் வாயுக்களின் உமிழ்வு குறிப்பிடத்தக்க அளவு குறைந்துள்ளது. விலங்குகளும் பறவைகளும் தங்களது வாழ்விடங்களுக்குத் திரும்பி மகிழ்ச்சியோடு இருக்கின்றன. ஆறுகள் மேலாண்மைப் பற்றிய பார்வையில் மட்டுமே பார்க்கும் போது, இந்தியாவில் கங்கை மற்றும் யமுனையின் தண்ணீர் தரத்தில் கடந்த சில வாரங்களில் குறிப்பிடத்தகுந்த முன்னேற்றம் ஏற்பட்டுள்ளது. கங்கை நதியில் கேங்ஜெடிக் டால்பின் என்னும் உயிரினம், சுமார் கடந்த ஒரு வருடத்தில் ஆற்றின் பல பகுதிகளில் தென்பட்டு, முன்னேற்றத்தைக் காட்டி வந்தது. பொது முடக்கத்தின் போது கங்கை மற்றும் அதன் துணை ஆறுகளில் இது பலமுறை தென்பட்டது. சுற்றுலா பயணிகள் வராமல் இருந்ததால் வெனிஸில் உள்ள பிரபல அழுக்கு கால்வாய்கள் தூய்மை அடைந்துள்ளன. போக்குவரத்து குறைந்துள்ளதால், சமீபகால வரலாற்றில் முதல் முறையாக இத்தாலியின் நீர்வழிகளுக்கு டால்பின்கள் மீண்டும் வந்துள்ளன.
நீண்ட காலத்தில் எந்த அளவுக்கு மாற்றம் நிகழும் என்பதே ஒரே கேள்வி ஆகும். இதர சிக்கல்களை சரி செய்ய ஆறுகளின் சமூக கோணத்தை எவ்வாறு பயன்படுத்திக் கொள்ளலாம் என்பதை ஐடியாத்தான் பரிசோதித்தது. ஆறுகள் மேலாண்மை குறித்த எத்தகைய பாடங்களை பெரும் தொற்று நமக்கு சொல்லித் தந்தது? ஆற்றில் நெருக்கடி ஏற்பட்டால் எந்த மாதிரியான எதிர்வினை நடவடிக்கைகள் தேவை?
நேற்று நடைபெற்ற சர்வதேச இணைய கருத்தரங்கில் கிட்டத்தட்ட 500 பேர் பங்கேற்றனர். பல்வேறு நாடுகள் மற்றும் சர்வதேச அமைப்புகளை சேர்ந்தவர்கள் நிபுணர் குழுவில் இருந்தனர்.
ஆறுகள் மேலாண்மையைப் பற்றிய கூடுதல் கவனத்தை ஈர்க்கவும், நகரங்களையும் ஆறுகளையும் ஒன்றோடொன்று இணைப்பதைப் பற்றி வலியுறுத்தவும் இந்த ஐடியத்தானை தூய்மை கங்கைக்கான தேசிய இயக்கம் நடத்தியது.
பாதுகாப்பு அமைச்சகம்
அந்தமான் நிக்கோபர் தலைமைத் தளபதி லெப்டினென்ட் ஜெனரல் மனோஜ் பாண்டே, கிழக்குக் கடற்படைக்கு வருகை தந்தார்.
லெப்டினன்ட் ஜெனரல் மனோஜ் பாண்டே, AVSM, VSM; அந்தமான், நிக்கோபார் தலைமைத் தளபதி  20 ஜூலை 20 அன்று விசாகப்பட்டினத்திற்கு கிழக்குக் கடற்படையைப் பார்வையிட  மூன்று நாள் பயணமாக வந்தார். ஜெனரலுடன் அவருடைய மனைவியும், இராணுவ வீர்ர்களின் மனைவிகள் நலச் சங்கத்தின்  தலைவர் திருமதி அர்ச்சனா பாண்டேவும் உடன் இருந்தார்.
லெப்டினென்ட் ஜெனரல் மனோஜ் பாண்டே, துணை அட்மிரல் அதுல் குமார் ஜெயின், PVSM, AVSM VSM; கொடி அதிகாரியுடன் 22 ஜூலை 2020 அன்று தலைமை கிழக்குக் கடற்படையின் செயல்பாடுகள் குறித்து கலந்துரையாடல் நடத்தினார். பின்னர், கிழக்குக் கடற்பரப்பில் இந்தியக் கடற்படையின் பொறுப்புகள் குறித்தும் பிற செயல்பாட்டு நடவடிக்கைகள் குறித்தும் அவருக்கு விளக்கமளிக்கப்பட்டது.
கிழக்குக் கடற்படை  மற்றும் அந்தமான், நிக்கோபார் கடற்படை ஆகியவை ஒருவருக்கொருவர் நெருக்கமான ஒத்துழைப்புடன் செயல்பட வேண்டிய தற்போதைய புவிசார் அரசியல் சூழ்நிலையில் இந்த விஜயம் முக்கியத்துவம் பெறுகிறது.
பிரதமர் அலுவலகம்
பிரதமரின் தேசிய நிவாரண நிதிக்கு ரூ. 1.25 கோடி– டாக்டர் பிரணவ் பாண்டயா வழங்கினர்
அகில உலக காயத்ரி பரிவாரின் தலைவர் , டாக்டர் பிரணவ் பாண்ட்யா பிரதமர் திரு. நரேந்திர மோடியை சந்தித்து, பிரதமரின் தேசிய நிவாரண நிதிக்கு ரூ. 1.25 கோடி மதிப்பிலான வரைவோலை வழங்கினார்.
ஜல்சக்தி அமைச்சகம்
தெலங்கானாவில் ஊரகக் குடிநீர் விநியோக நிலவரம் குறித்து பகிர்ந்து கொள்ளுமாறு மாநில அரசுக்கு மத்திய ஜல்சக்தி துறை அமைச்சர் வேண்டுகோள்.
தெலங்கானாவில் ஊரகப்பகுதி குடிநீர்க் குழாய் இணைப்பு நிலவரம் குறித்து, அம்மாநில முதலமைச்சருக்கு மத்திய ஜல்சக்தி துறை அமைச்சர் திரு. கஜேந்திர சிங் ஷெகாவத் அனுப்பிய அதிகாரபூர்வக் கடிதத்தில் கவலை தெரிவித்துள்ளார். முதலமைச்சருடனான முந்தைய சந்திப்பு குறித்து குறிப்பிட்டுள்ள மத்திய அமைச்சர், முதலமைச்சர் உத்தரவிட்ட பின்னரும், அமைச்சகத்தின் ஒருங்கிணைந்த மேலாண்மைத் தகவல் முறையில், மாநிலத்தில் மேற்கொள்ளப்பட்டுள்ள ஊரகப்பகுதி குடிநீர்க் குழாய் இணைப்பு பற்றிய தகவல்கள் பகிர்ந்து கொள்ளப்படவில்லை என்று தெரிவித்துள்ளார்.
மத்திய அரசின் முக்கிய திட்டமான ஜல்ஜீவன் இயக்கம் 2019-20-ஆம் ஆண்டில் இருந்து அமல்படுத்தப்பட்டு வருகிறது. நாட்டில் உள்ள ஊரகப்பகுதிகளில் அனைத்து வீடுகளுக்கும், நீண்ட கால அடிப்படையிலும், தடையின்றியும், ஒருவருக்கு ஒரு நாளைக்கு 55 லிட்டர் தண்ணீர் வழங்குவதை இந்த இயக்கம் நோக்கமாகக் கொண்டுள்ளது. ஊரகப்பகுதி மக்களின், குறிப்பாக பெண்கள் மற்றும் சிறுமிகளின் வேலைப்பளுவைக் குறைத்து, வாழ்க்கையை மேம்படுத்துவதை நோக்கமாகக் கொண்டுள்ளது. மக்களின் வாழ்க்கையில் மாற்றத்தை ஏற்படுத்தும் இந்தத் திட்டத்தை மாநிலங்கள் செயல்படுத்தி வருகின்றன. இதன் மூலம், 2024-ஆம் ஆண்டுக்குள் கிராமங்களில் உள்ள வீடுகளுக்கு குடிநீர்க் குழாய் இணைப்பு வழங்கும் நோக்கத்தை நிறைவேற்ற முடியும்.
ஒருங்கிணைந்த மேலாண்மைத் தகவல் முறைத் தரவுகள் தேசிய அளவிலான தரவுத்தளம் என்பதால், அதனை ஐநா முகமைகள், நிதிஆயோக், உலக வங்கி, ஆசிய வளர்ச்சி வங்கி, சிந்தனை அமைப்புகள், ஊடகங்கள் உள்ளிட்ட பல அமைப்புகள் அணுகி வருகின்றன. இதனால் அந்தத் தளத்தை அவ்வப்போது மேம்படுத்தப்பட்ட தகவல்களுடன் முன்னேற்ற வேண்டியதன் முக்கியத்துவத்தை, அமைச்சர் தமது கடிதத்தில் வலியுறுத்தியுள்ளார். இது நாடாளுமன்றத்தில் கேள்விகளுக்கான பதில் வழங்கவும், அறிக்கை தரவும் பயன்பட்டு வருகிறது. நீடித்த மேம்பாட்டு இலக்குகளை அடைவதில் ஒரு மாநிலம் அல்லது நாடு எவ்வாறு முன்னேறியுள்ளது என்பதை ஐநா முகமைகள் கண்காணிக்க இந்தத் தரவுகளைப் பயன்படுத்துகின்றன. இருப்பினும், ஊரகப்பகுதி குடிநீர்க் குழாய் இணைப்புகள் பற்றிய தகவல்களை அளிக்குமாறு ஜல்சக்தி அமைச்சகம் பல முறை வேண்டுகோள் விடுத்தும், மாநிலத்திடம் இருந்து எந்த பதிலும் இல்லை. ஜல்ஜீவன் இயக்கத்தின் தரவுத்தளத்தில், ஒரு பகுதி தகவல்களை மட்டுமே இதுவரை அந்த மாநிலம் தெரிவித்துள்ளது. இந்தத் தகவல் இல்லாத நிலையில், தெலங்கானாவில் கிராமப்புறக் குடிநீர்க் குழாய் இணைப்பு நிலவரம் தெரியவில்லை.
2020-21 –ஆம் ஆண்டுக்குள்ளேயே, தெலங்கானாவில் அனைத்து கிராமப்புற வீடுகளுக்கும் மாநில அரசால் ,100% குடிநீர்க் குழாய் இணைப்பு வழங்கப்பட்டு, இந்த இலக்கை எட்டிய முதல் மாநிலம் என்ற பெருமையைப் பெற்று விடும் என திரு. ஷெகாவத் தமது கடிதத்தில் நம்பிக்கை தெரிவித்துள்ளார். ஒவ்வொரு வீட்டுக்கும் குடிநீர் வழங்கிய மாநிலம் என்ற நிலையை இந்த ஆண்டே அந்த மாநிலம் எட்டும் என்று அவர் குறிப்பிட்டுள்ளார். தெலங்கானா முதலமைச்சரிடம், மத்திய அரசின் முழு ஆதரவு கிடைக்கும் என உறுதியளித்துள்ள அமைச்சர், மாநிலத்தில் ஜல்ஜீவன் இயக்கத்தை அமல்படுத்துவது தொடர்பான பல்வேறு விஷயங்கள் குறித்து, காணொளி மூலம் விரைவில் அவருடன் விவாதிக்க உத்தேசித்துள்ளதாக கூறியுள்ளார்.
கலாசாரத்துறை அமைச்சகம்
சிறப்புத் தூய்மை இயக்கம் 3.0-ன் கீழ் நாடு முழுவதும் தூய்மைபணிக்காக 449 இடங்களைக் கலாச்சார அமைச்சகம் அடையாளம் கண்டுள்ளது
நாடு முழுவதும் உள்ள சிறப்புத் தூய்மைப் பணிகளைக் கலாச்சார அமைச்சகம் மேற்கொண்டு வருகிறது. 2023 ஆம் ஆண்டு செப்டம்பர் 15 ஆம் தேதி முதல் 30 ஆம் தேதி வரை முன்னேற்பாட்டுடன் தொடங்கிய இந்த இயக்கத்தின் போது கழிவுகளை அகற்றுதல், தூய்மைபடுத்துவதற்கான இலக்குகள் நிர்ணயிக்கப்பட்டுள்ளன. இந்த இயக்கத்தின் செயலாக்க கட்டம் 2023 அக்டோபர் 2 முதல் 2023 அக்டோபர் 31 வரை தொடரும்
சிறப்பு இயக்கத்தின் முன்னேற்பாட்டுப் பணிகளின் போது, அமைச்சகம் அதன் அமைப்புகளுடன் இணைந்து தூய்மைக்காக நாடு முழுவதும் 449 இடங்களை அடையாளம் கண்டுள்ளது. இதுதவிர, நிலுவையில் உள்ள 176 நாடாளுமன்ற உறுப்பினர்களின் குறிப்புகள், 41 நாடாளுமன்ற உறுதிமொழிகள், 33 பிரதமர் அலுவலகக் குறிப்புகள், 28 மாநில அரசுக் குறிப்புகள் மற்றும் 412 பொதுமக்கள் குறைகளை அமைச்சகம் கண்டறிந்து தீர்வு கண்டுள்ளது. இது தவிர, சுமார் 15,969 நேரடிக் கோப்புகள் மற்றும் 2,133 மின்-கோப்புகள் ஆய்வுக்கு அடையாளம் காணப்பட்டுள்ளன.
தூய்மையே சேவை இயக்கத்தின் கீழ் நாடு முழுவதும் உள்ள அமைச்சகத்தின் பல்வேறு கள அலுவலகங்களால் 194 நிகழ்வுகள் உருவாக்கப்பட்டு வெற்றிகரமாக முடிக்கப்பட்டன.
தில்லியில் உள்ள குதுப் மினார் மற்றும் மத்திய பிரதேசத்தின் சாஞ்சி ஸ்தூபியில் 'தூய்மையே சேவை' என்ற முழக்கத்தின் மூலம் இந்தியத் தொல்லியல் துறை சிறப்பு முயற்சியை மேற்கொண்டுள்ளது.
கலாச்சார செயலாளர் திரு கோவிந்த் மோகன், சிறப்பு இயக்கம் 3.0–ன் முன்னேற்பாடுகளை ஆய்வு செய்தார், மேலும் நாட்டைத் தூய்மையாகவும், சுகாதாரம் மிகுந்ததாகவும் மாற்றுவதற்கு தூய்மை அமைப்புகளின் தலைவர்கள் மற்றும் அமைச்சக அதிகாரிகளுக்குத் உறுதிமொழி செய்துவைத்தார்.
அறிவியல் மற்றும் தொழில்நுட்பத்துறை
இந்தியா – பிரான்ஸ் இடையிலான அறிவியல் & தொழில்நுட்பத்துறை ஒத்துழைப்புகளுக்கு ஊக்கமளிக்கும் விதமாக, மத்திய அறிவியல் மற்றும் தொழிலக ஆராய்ச்சிக் குழுமம் மற்றும் பாஸ்டியர் நிறுவனமும் மனித ஆரோக்கியத்தில் முன்னேற்றம் குறித்த புரிந்துணர்வு ஒப்பந்தத்தில் கையெழுத்திட்டுள்ளன
இந்தியா மற்றும் பிரான்ஸ் இடையிலான அறிவியல் & தொழில்நுட்பத்துறை ஒத்துழைப்பில் முக்கிய மைல் கல்லாக, சுகாதார ஆராய்ச்சியில் ஒத்துழைப்புக்கான வாய்ப்புகளை மேம்படுத்தும் விதமாக, மத்திய அறிவியல் மற்றும் தொழிலக ஆராய்ச்சிக் குழுமமும், பிரான்ஸ் நாட்டின் பாஸ்டியர் நிறுவனமும் நேற்று புரிந்துணர்வு ஒப்பந்தத்தில் கையெழுத்திட்டுள்ளன. அறிவியல் மற்றும் தொழிலக ஆராய்ச்சிக் குழுமமும், பாஸ்டியர் நிறுவனமும் கூட்டாக ஆராய்ச்சிகளை மேற்கொள்ள உள்ளன. புதிதாக மற்றும் மீண்டும் தோன்றும் தொற்று நோய்கள் மற்றும் பரம்பரைக் கோளாறுகள் மற்றும் வலுவான மற்றும் குறைந்த செலவிலான சுகாதாரசேவைத் தீர்வுகளை இந்தியா மற்றும் பிரான்ஸ் மக்களுக்கு மட்டுமின்றி, உலகம் முழுவதும் உள்ள மக்களுக்கு வழங்குவதற்கு இந்த ஒப்பந்தம் வகை செய்யும். மேலும், சாத்தியமான அறிவியல் மற்றும் தொழில்நுட்ப ஒத்துழைப்புகளை மேம்படுத்தவும், மனித ஆரோக்கியத்தில் நவீன மற்றும் புதிதாக உருவாகும் பிரச்சினைகளில், அறிவியல் மற்றும் தொழிலக ஆராய்ச்சிக் குழுமத்திற்குட்பட்ட நிறுவனங்கள்/ஆய்வுக்கூடங்கள் மற்றும், பாஸ்டியர் நிறுவனத்தின் சர்வதேச கட்டமைப்புகள் ஒருங்கிணைந்து பணியாற்றவும் இந்த ஒப்பந்தத்தில் வகை செய்யப்பட்டுள்ளது.
அறிவியல் மற்றும் தொழிலக ஆராய்ச்சிக் குழுமத்தின் தலைமை இயக்குனரும், மத்திய அரசின் அறிவியல் மற்றும் தொழிலக ஆராய்ச்சித் துறையின் செயலாளருமான டாக்டர் சேகர் சி.மன்டே-யும், பிரான்ஸ் நாட்டின் பாஸ்டியர் நிறுவனத்தின் தலைவர் பேராசிரியர் ஸ்டீவர்ட் கோல் ஆகியோர், இந்த புரிந்துணர்வு ஒப்பந்தத்தில் கையெழுத்திட்டனர்.
இந்த ஒப்பந்தத்திற்கு பாராட்டு தெரிவித்துள்ள இந்தியாவுக்கான பிரான்ஸ் நாட்டின் தூதர் திரு.இமானுவேல் லெனைன், இந்தியா -பிரான்ஸ் இடையிலான அறிவியல்- தொழில்நுட்ப உறவில் முழுமையான தாக்கத்தை ஏற்படுத்தும் என்றும் குறிப்பிட்டார். பிரான்ஸ் நாட்டிற்கான இந்தியத் தூதர் மற்றும் இந்தியத் தூதரகம் சார்பில், துணைத்தூதர் பிரபுல்லசந்திர சர்மா பங்கேற்று, இந்த ஒத்துழைப்புக்கு முழு ஆதரவு அளிப்பதாகத் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1792808
பாதுகாப்பு அமைச்சகம்
தொழிலாளர்களின் குழந்தைகளுக்கு கல்வி அளிக்க எல்லையோர சாலைகள் நிறுவனத்தின் நடவடிக்கை
உத்தரகாண்டில் உள்ள தரசு-கங்கோத்ரி சாலை கட்டமைப்பு பணியில் ஈடுபடுத்தப்பட்டு வரும் தொழிலாளர்களின்  குழந்தைகளுக்கு கல்வி அளிப்பதற்கான பணியை எல்லையோர சாலைகள் நிறுவனம் மேற்கொண்டுள்ளது. கைபேசி இணைப்பு மற்றும் இதர அடிப்படை வசதிகள் இல்லாத போதிலும் எல்லையோர சாலைகள் நிறுவனத்தின் அதிகாரிகளும், மேற்பார்வையாளர்களும் உயரம் மிகுந்த இந்த பகுதியில் குழந்தைகளுக்கு கல்வி வழங்கும் பணியை மேற்கொண்டுள்ளனர்.
பெற்றோர்கள் பணியில் இருக்கும் போது குழந்தைகளுக்கு அடிப்படை கல்வியை வழங்கி அவர்களை கல்வியில் ஈடுபடுத்துவதற்கான சிந்தனை உத்தரகாசி மாவட்டத்தில் கங்கோத்ரி நெடுஞ்சாலை கட்டுமானத்திற்கு பொறுப்பேற்றுள்ள இளநிலை பொறியாளர் ராகுல் யாதவ் மற்றும் சுபேதார் சந்தேஷ் பவார் ஆகியோருக்கு உதித்தது.
2021 ஜூலை 21 முதல் ஜாங்க்லா, இந்தோலிகர் மற்றும் நாகா ஆகிய மூன்று முகாம்களில் வகுப்புகள் நடத்தப்பட்டு வருகின்றன. 60 முதல் 70 குழந்தைகள் வரை வகுப்புகளில் கலந்து கொள்கின்றனர். கூஞ்ச் எனும் தொண்டு நிறுவனத்துடன் இணைந்து இக்கழந்தைகளுக்கு உடைகள் மற்றும் உணவுப் பொருட்கள் வழங்கும் பணியிலும் எல்லையோர சாலைகள் நிறுவன அதிகாரிகள் முனைப்புடன் ஈடுபட்டு உள்ளனர்.
இந்த முன்னெடுப்பை மேலும் மேம்படுத்தும் விதத்தில், குழந்தைகளுக்கு அடிப்படை தங்கும் வசதி மற்றும் சிறப்பான கற்பிக்கும் வசதிகள் ஆகியவற்றை வரும் மாதங்களில் உருவாக்கவும் சாலைகள் நிறுவனம் திட்டமிட்டுள்ளது.
காஷ்வல் பெய்டு லேபரர்ஸ் என்று அழைக்கப்படும் இந்த தொழிலாளர்கள், முக்கியத்துவம் வாய்ந்த எல்லைப்பகுதி சாலைகளை கடினமான பகுதிகளில் கட்டமைப்பதற்கு எல்லையோர சாலைகள் நிறுவனத்தின் முதுகெலும்பாக விளங்குகிறார்கள். தங்களது இல்லங்கள் மற்றும் சமூகங்களில் இருந்து நீண்ட காலம் பிரிந்திருந்து இப்பணிகளில் இவர்கள் ஈடுபடுகின்றார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747854
----
(Visitor Counter : 188
பிரதமர் அலுவலகம்
ஆசிய விளையாட்டுப் போட்டியில் 10 மீட்டர் ஏர் பிஸ்டல் கலப்புப் பிரிவில் வெள்ளிப் பதக்கம் வென்ற இந்திய அணிக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டிகளில் 10 மீட்டர் ஏர் பிஸ்டல் கலப்புக் குழுப் பிரிவில் வெள்ளிப் பதக்கம் வென்ற சரப்ஜோத் சிங் மற்றும் திவ்யா டி.எஸ் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது:
"ஆசிய விளையாட்டு 2022-ல் 10 மீட்டர் ஏர் பிஸ்டல் கலப்புக் குழுப் பிரிவில் வெள்ளிப் பதக்கம் வென்ற சரப்ஜோத் சிங் மற்றும் திவ்யா டி.எஸ் ஆகியோரை நினைத்து பெருமைப்படுகிறேன். அவர்களின் சாதனைக்கு எனது பாராட்டுகளைத் தெரிவித்துக் கொள்கிறேன். அவர்களின் திறமை, அர்ப்பணிப்பு மற்றும் குழுப்பணி ஆகியவை பாராட்டுக்குரியவை என்பதுடன் அவை இந்திய இளைஞர்களுக்கு ஊக்கமளிக்கின்றன.”
இவ்வாறு பிரதமர் கூறியுள்ளார்.
அறிவியல் மற்றும் தொழில்நுட்பத்துறை
5 பில்லியன் ஒளி ஆண்டுகள் தொலைவில் கண்டறியப்பட்டுள்ள மான்ஸ்டர் கருந்துளையின் புதிய நிலை, ஆரம்பகால பிரபஞ்சத்தில் விண்மீன் திரள்களின் பரிணாம வளர்ச்சியில் ஈர்ப்பு விசையின் பங்கை ஆய்வு செய்ய உதவும்
பத்து டிரில்லியன் சூரியன்களுக்குச் சமமான, இயல்பை விட 10 மடங்கு அதிக எக்ஸ்ரே உமிழ்வைக் கொண்ட செயல்பாட்டில் உள்ள விண்மீன் ஒன்றை இந்திய வானியலாளர்கள் கண்டறிந்துள்ளனர்.
ஐந்து பில்லியன் ஒளி ஆண்டுகள் தொலைவில் இது அமைந்துள்ளது, தீவிர ஈர்ப்பு விசையில் துகள்கள் எவ்வாறு செயல்படுகின்றன என்பதை ஆராய இது உதவும். ஆரம்பகால பிரபஞ்சத்தில் விண்மீன் திரள்களின் பரிணாம வளர்ச்சியில் ஈர்ப்பு விசையின் பங்கை ஆய்வு செய்ய இது உதவும்.
இந்திய அரசின் அறிவியல் மற்றும் தொழில்நுட்ப துறையின் கீழ் இயங்கும் தன்னாட்சி பெற்ற நிறுவனமான ஆய்வு அறிவியலுக்கான ஆர்யபட்டா ஆய்வு மையத்தின் வானியலாளர்கள் 2015-ம் ஆண்டு முதல் கருந்துளை அமைப்பை ஆராய்ந்து வருகின்றனர். டாக்டர் பங்கஜ் குஷ்வாஹா மற்றும் பேராசிரியர் அலோக் சி குப்தா உள்ளிட்டோர் இதில் ஈடுபட்டுள்ளனர். இது குறித்த ஆய்வறிக்கை ‘தி அஸ்ட்ரோபிசிக்ஸ் ஜர்னல்’ இதழில் வெளியாகியுள்ளது.
வெளியீட்டு இணைப்பு: https://doi.org/10.3847/1538-4357/ac19b8
மேலும் தகவல்களுக்கு டாக்டர் பங்கஜ் குஷ்வாஹாவை  தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774610
பெட்ரோலியம் மற்றம் இயற்கை எரிவாயு அமைச்சகம்
பிஎஸ் 6 தரநிலையில் இரண்டாம் நிலை எலக்ட்ரிக் ஃப்ளெக்ஸ் எரிபொருள் வாகனத்தின் முதல் முன்மாதிரியை மத்திய அமைச்சர் திரு நிதின் கட்கரி அறிமுகப்படுத்தினார்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி, டொயோட்டா கிர்லோஸ்கர் மோட்டார் உருவாக்கிய பிஎஸ் 6 தரநிலையில் 3-ம் நிலை 2 மின்சார. ஃப்ளெக்ஸ் எரிபொருள் வாகனத்தின உலகின் முதல் முன்மாதிரியை இன்று  வெளியிட்டார்.
இந்நிகழ்ச்சியில் பேசிய திரு மத்திய அமைச்சர் திரு நிதின் கட்கரி, எத்தனால் ஒரு சுற்றுச்சூழலுக்கு உகந்த மற்றும் புதுப்பிக்கத்தக்க எரிபொருளாக இருப்பது இந்தியாவுக்கு நம்பிக்கைக்குரிய வாய்ப்புகளை அளிக்கிறது என்றார். எரிசக்தி தன்னிறைவை அடைவது, விவசாயிகளின் வருமானத்தை இரட்டிப்பாக்குவது, மற்றும் சுற்றுச்சூழலுக்கு ஏற்ற நடைமுறைகள் ஆகிய நோக்கங்களுடன் பிரதமர் திரு நரேந்திர மோடி தலைமையிலான அரசு எத்தனாலுக்கு முக்கியத்துவம் அளிக்கிறது என்று அவர் கூறினார். எத்தனால் தொடர்பான பொருளாதாரம் 2 லட்சம் கோடி ரூபாயை எட்டும்போது விவசாய வளர்ச்சி விகிதம் தற்போதைய 12 சதவீதத்திலிருந்து 20 சதவீதத்தை எட்டும் என்று அவர் தெரிவித்தார்.
இந்தப் புதுமையான வாகனம் இன்னோவா ஹைக்ராஸை அடிப்படையாகக் கொண்டது மற்றும் இந்தியாவின் கடுமையான தரங்களுக்கு இணங்க வடிவமைக்கப்பட்டுள்ளது என்று திரு நிதின் கட்கரி கூறினார். இது உலகளவில் முதல் பிஎஸ் 6  மின்மயமாக்கப்பட்ட ஃப்ளெக்ஸ் எரிபொருள் வாகன முன்மாதிரியாகும் என்று அவர் தெரிவித்தார்.
நிகழ்ச்சியில் பேசிய மத்திய பெட்ரோலிய அமைச்சர் திரு. ஹர்தீப் சிங் பூரி இந்தியா மிகப்பெரிய எத்தனால் திறனைக் கொண்டுள்ளது என்று கூறினார். ஃப்ளெக்ஸ் எரிபொருள் வாகனம், ஹைபிரிட் எலக்ட்ரிக் வாகனம், மின்சார ஃப்ளெக்ஸ் எரிபொருள் வாகனம் ஆகியவற்றை ஊக்குவிப்பதன் இந்த திறனை நாடு பயன்படுத்திக் கொள்ள முடியும் என்று அவர் தெரிவித்தார்.
மின்சார ஃப்ளெக்ஸ் எரிபொருள் வாகனத்தில் ஃப்ளெக்ஸி எரிபொருள் இன்ஜின் மற்றும் மின்சார பவர்டிரெயின் இரண்டும் உள்ளன என அவர் தெரிவித்தார். இது ஒரு வலுவான ஹைபிரிட் எலக்ட்ரிக் வாகனத்தை  போலவே அதிக எத்தனால் பயன்பாடு மற்றும் அதிக எரிபொருள் செயல்திறன் ஆகியவற்றின் இரட்டை பலன்களை வழங்குகிறது என்றும் இது 30 முதல் 50 சதவீத அதிக எரிபொருள் செயல்திறனை வழங்கும் எனவும் அவர் கூறினார்.
புதைப்படிவ எரிபொருளில் இருந்து மாறி, மின்சார ஃப்ளெக்ஸ் எரிபொருள் வாகனம் உள்ளிட்ட அனைத்து பசுமை தொழில்நுட்பங்களையும் ஊக்குவிக்க அரசு நடவடிக்கை எடுத்துள்ளது என்று அவர் தெரிவித்தார். 2047-ம் ஆண்டுக்குள் எரிசக்தித் துறையில் தற்சார்பை அடையவும், பருவநிலை மாற்றத்திற்கு எதிரான உலகளாவிய போராட்டத்தை வழிநடத்தவும் பிரதமரின் தொலைநோக்குப் பார்வையை நிறைவேற்ற அரசு எடுத்துள்ள நடவடிக்கைகளை திரு ஹர்தீப் சிங் பூரி எடுத்துரைத்தார். அரசு மற்றும் தொழில்துறையினரின் பெரும்முயற்சியால், 8 ஆண்டு குறுகிய காலத்தில், இந்தியாவில் எத்தனால் கலப்பு 8 மடங்கு அதிகரித்துள்ளது என்று அவர் தெரிவித்தார். இது 2014 ஆம் ஆண்டில் 1.53 சதவீதமாக இருந்தது எனவும் 2023 மார்ச் மாதத்தில் இது 11.5 சதவீதமாக அதிகரித்துள்ளது என்றும் அவர் கூறினார். இது இறக்குமதி செலவைக் குறைத்து கார்பன் உமிழ்வைக் குறைப்பதற்கும் வழிவகுக்கிறது என அவர் குறிப்பிட்டார்.
கனரகத் தொழில்துறை அமைச்சர் திரு மகேந்திர நாத் பாண்டே, டொயோட்டாவின் நிர்வாக இயக்குநரும் தலைமைச் அதிகாரியுமான திரு மசகாசு யோஷிமுரா, கிர்லோஸ்கர் சிஸ்டம்ஸ் லிமிடெட் நிர்வாக இயக்குநர் மற்றும் தலைமைச் செயல் அதிகாரி கீதாஞ்சலி கிர்லோஸ்கர் ஆகியோரும் தில்லியில் உள்ள ஜப்பான் தூதர் மற்றும் தூதரக அதிகாரிகளும் இந்நிகழ்ச்சியில் பங்கேற்றனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளில் மின்னணு கண்காணிப்பு
தேசிய நெடுஞ்சாலைகள் மற்றும் மாநில நெடுஞ்சாலைகளில் சாலைப்பாதுகாப்பை அமல்படுத்த மின்னணு கண்காணிப்பை மேற்கொள்ளுமாறு மத்திய அரசு மாநில அரசுகளுக்கு அறிவுறுத்தியுள்ளது. மோட்டார் வாகனச் சட்டம் 1988-ல், மோட்டார் வாகன திருத்தச் சட்டம் 2019 ஆகியவற்றை முறையாக செயல்படுத்துமாறு 2021ஆம் ஆண்டு ஆகஸ்ட் மாதம் 11ம் தேதி வெளியிட்டுள்ள அறிவிக்கையில் மத்திய அரசு வலியுறுத்தியுள்ளது. தேசிய நெடுஞ்சாலைகள், மாநில நெடுஞ்சாலைகளில் அதிக வாகனங்கள் செல்லும் பகுதிகள், விபத்துக்குள்ளாகும் இடங்கள், பத்து லட்சத்துக்கும் அதிகமான மக்கள் தொகையைக் கொண்ட பெரிய நகரங்களின் முக்கிய சந்திப்புகள் ஆகியவற்றில் இந்தக் கண்காணிப்பை மேற்கொள்ள வேண்டும் என அறிவுறுத்தப்பட்டுள்ளது.
போக்குவரத்து நெரிசல் மிகுந்த வழித்தடங்களில் நவீன போக்குவரத்து மேலாண்மை முறையை கையாளுமாறு அதில் கேட்டுக் கொள்ளப்பட்டுள்ளது. சிசிடிவி கேமராக்கள், ஸூம் கேமராக்களை அமைத்து சாலைகளைக் கண்காணிக்க வேண்டும் என வலியுறுத்தப்பட்டுள்ளது.
தேசிய நெடுஞ்சாலைகளில் நேரிடும் சாலை விபத்துக்களின் எண்ணிக்கை, விபத்துக்களில் உயிரிழந்தவர்கள் மற்றும் காயமடைந்தவர்களின் எண்ணிக்கை ஆகியவற்றை மாநிலக் காவல் துறையினர் அளித்துள்ள தரவுகளி்ன் அடிப்படையில் மத்திய சாலைப்போக்குவரத்து மற்றும் நெடுஞ்சாலை அமைச்சகம் தொகுத்துள்ளது.
மத்திய சாலைப்போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி, மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
பிரதமர் அலுவலகம்
37-வது பிரகதி கூட்டத்திற்கு பிரதமர் தலைமை தாங்கினார்
மத்திய மற்றும் மாநில அரசுகளின் செயல்திறன் மிக்க ஆளுகை, மற்றும் திட்டங்களை உரிய நேரத்தில் செயல்படுத்துதல் ஆகியவற்றுக்கான தகவல் மற்றும் தகவல் தொடர்பு பல்முனை தளமான பிரகதியின் முப்பத்து ஏழாவது கூட்டத்திற்கு பிரதமர் திரு நரேந்திர மோடி இன்று தலைமை தாங்கினார்.
எட்டு திட்டங்கள் மற்றும் மேலும் ஒரு திட்டம் என ஒன்பது திட்டங்கள் குறித்து இன்றைய கூட்டத்தில் ஆய்வு செய்யப்பட்டன. மேற்கண்ட எட்டில் தலா மூன்று திட்டங்கள் ரயில்வே அமைச்சகம் மற்றும் சாலை போக்குவரத்து மற்றும் நெடுஞ்சாலைகள் அமைச்சகம் தொடர்பானதும், இரண்டு திட்டங்கள் மின்சார அமைச்சகம் தொடர்பானதும் ஆகும்.
சுமார் ரூ 1,26,000 கோடி மதிப்பிலான இந்த திட்டங்கள், உத்தரப் பிரதேசம், மத்தியப் பிரதேசம், பஞ்சாப், ஹிமாச்சலப் பிரதேசம், குஜராத், ராஜஸ்தான், மகாராஷ்டிரா, ஹரியானா, சத்திஸ்கர், அருணாச்சலப்பிரதேசம், சிக்கிம், உத்தரகாண்ட், மணிப்பூர் மற்றும் தில்லி ஆகிய 14 மாநிலங்கள் தொடர்பானவை ஆகும்.
திட்டங்களை குறிப்பிட்ட காலத்திற்குள் நிறைவேற்றுவதன் முக்கியத்துவம் குறித்து பிரதமர் அறிவுறுத்தினார்.
ஒரே நாடு, ஒரே ரேஷன் அட்டை திட்டம் குறித்து பிரதமர் ஆய்வு செய்தார். இத்திட்டத்தின் கீழ் உருவாக்கப்பட்டுள்ள தொழில்நுட்ப தளத்தின் பல்வேறு பயன்பாடுகள் குறித்து ஆய்வு செய்யுமாறு அதிகாரிகளை அவர் கேட்டுக்கொண்டார்.
ஆக்சிஜன் ஆலைகளின் கட்டமைப்பு மற்றும் மருத்துவமனை படுக்கைகள் கிடைத்தல் குறித்து தொடர்ந்து கண்காணிக்குமாறும் மாநில அதிகாரிகளை பிரதமர் கேட்டுக்கொண்டார்.
முந்தைய 36 பிரகதி உரையாடல்களில், ரூ 13.78 லட்சம் கோடி மதிப்பிலான 292 திட்டங்கள் குறித்து ஆய்வு செய்யப்பட்டன.
-----
(
அறிவியல் மற்றும் தொழில்நுட்பத்துறை
இந்தியாவின் ஹைட்ரஜன்& எரிவாயு செல்கள் ஆராய்ச்சி நிலையின் தொகுப்பு தொடக்கம்
ஹைட்ரஜன் குறித்து நாட்டின் பல்வேறு விஞ்ஞானிகள், தொழிலகங்கள், பயன்பாட்டாளர்கள், ஆராய்ச்சி & வளர்ச்சி ஆய்வகங்கள் மற்றும் கல்வி நிறுவனங்களின் இதர பங்குதாரர்கள் மேற்கொண்டுள்ள ஆராய்ச்சிகளின் செயல்பாடுகளை ஒருங்கிணைக்கும் தொகுப்புக்கான பணியை மத்திய அறிவியல் மற்றும் தொழில்நுட்ப செயலாளர் பேராசிரியர் அசுதோஷ் சர்மா அண்மையில் தொடங்கி வைத்தார்.
ஹைட்ரஜன் மற்றும் எரிவாயு செல்கள் குறித்த இந்திய நாட்டின் நிலை அறிக்கை என்று தலைப்பிடப்பட்ட இந்த தொகுப்பு, புதுப்பிக்கத் தக்க ஆற்றல் புதுமை இயக்கம் மற்றும் தூய ஹைட்ரஜன் சவாலில் பங்கேற்கும் நாடு என்ற வகையில் இந்தியாவின் கடமையின் ஒரு பகுதியாக ஹைட்ரஜன் பொருளாதாரத்தை அறிமுகப்படுத்துவதை முன்னெடுக்க, பல்வேறு திட்டங்கள் மற்றும் உத்திகளை வளர்த்தெடுப்பதற்காக மேற்கொள்ளப்பட்ட பல்வேறு விஷயங்களின் பல்வேறு விளக்கக்காட்சிகள் மற்றும் ஆலோசனைகள் மற்றும் யோசனைகளின் பலனாக உருவாக்கப்பட்டதாகும்.
கார்பன் உபயோகத்தை குறைத்தல் என்ற நமது கொள்கை இலக்கை அடைய நமது எரிசக்தி கலவையில் புதுப்பிக்கத்தக்க எரிசக்தி அதிக பயன்பாடாக மேற்கொள்ளப்படுகிறது. பல்வேறு காலகட்ட வரம்புக்குள் கார்பனை குறைப்பதற்கான பல்வேறு வழிகள் உள்ளன. அதில் புதுப்பிக்கத்தக்க எரிசக்தியில் இருந்து ஹைட்ரஜன் உற்பத்தி செய்வது என்பது தூய ஆற்றல் ஆதாரம் என்று கருதப்படுகிறது.
அடுத்த சில ஆண்டுகளில் கார்பன் உமிழ்வு இல்லை என்பதை நோக்கிய மாற்றத்தில் ஒரு ஆற்றலாக ஹைட்ரஜன் முக்கிய பங்கு வகிக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664223